นศ.ราชภัฏสุรินทร์โวยปริญญาเถื่อน เรียนฟรีไม่ได้รับรอง 300 คนบุกกรุงยื่นหนังสือ
เมื่อวันที่ 19มี.ค.2557 ที่อาคาร28มหาวิทยาลัยราชภัฏสุรินทร์ ได้มีนักศึกษาคณะครุศาสตร์กว่า300คน มารวมตัวกันเพื่อลงชื่อร่วมเดินทางเข้ากรุงเทพฯ เพื่อยื่นหนังสือขอความเป็นธรรมต่อปลัดกระทรวงศึกษาธิการ สถาบันอุดมศึกษา(สกอ.)และครุสภา หลังได้รับความเดือนร้อนอย่างหนัก บัณทิตกว่า500ราย ไม่สามารถสมัครสอบแข่งขันเพื่อบรรจุรับราชการครูได้ เนื่องครุสภาไม่รับรองปริญญาคุรุศาสตร์บัณฑิต (ค.บ.) 5ปี ของมหาวิทยาลัยราชภัฏสุรินทร์นางสาวอุไร แก่นไสย อายุ24ปี นักศึกษาคณะครุศาสตร์ วิชาเอกนาฏศิลป์ ชั้นปีที่5กล่าวว่า ปัญหาที่ครุสภาไม่สามารถรับรองวุฒิ คบ.5ปีให้เพราะทางมหาวิทยาลัยราชภัฏสุรินทร์ ไม่ยอมส่งหลักสูตรการเรียนการสอนวิชาชีพครู ให้ทาง สกอ.และครุสภา พิจารณาหลักสูตร ซึ่งหลักสูตรที่พวกตนเข้าเรียนหมดอายุไปตั้งแต่ปี พ.ศ.2552จึงเป็นหลักสูตรเถื่อนตลอดระยะเวลา5ปีที่พวกตนเรียน และไม่ได้รับการพัฒนาหลักสูตรให้ถูกต้องตามกฎหมาย พอสิ้นสุดการศึกษา โดยเฉพาะวิชาชีพครู ต้องมีใบอนุญาตประกอบวิชาชีพ ทางครุสภาได้มีหนังสือตอบกลับมาว่าไม่สามารถออกใบประกอบวิชาชีพครูให้กับนักศึกษามหาวิทยาลัยราชภัฏได้ เนื่องจากหลักสูตรไม่ได้รับการรับรอง จึงเป็นประเด็นให้พวกเราต้องออกมาต้องสู้และเรียกร้องความเป็นธรรมในครั้งนี้ ตนและเพื่อนๆ นักศึกษาจะเดินทางเข้ากรุงเทพฯ เพื่อยื่นหนังสือขอความเมตตาจากผู้ใหญ่อย่างปลัดกระทรวงศึกษาธิการ ช่วยผลักดันและขอความเห็นใจ แค่ออกหนังสือรับรองให้ทันสมัครสอบบรรจุครูในครั้งนี้ก็ยังดีตัวแทนนักศึกษากล่าวอีกว่า ขณะที่ผู้บริหารมหาวิทยาลัยราชภัฏสุรินทร์ทราบว่าจะมีการประชุมในส่วนที่เกี่ยวข้อง โดยมีการต่อรองมาตั้งแต่เมื่อวานมาจนถึงขณะนี้ว่าอย่าให้นักศึกษาออกมาเคลื่อนไหวเกรงว่าจะเสียภาพพจน์ของมหาวิทยาลัยราชภัฏสุรินทร์ แต่นักศึกษาไม่เชื่อแล้วก็เหมือนผลัดหลักสูตรการเรียนการสอนวิชาชีพครู ไม่ยอมส่ง สกอ. และครุสภา จนกลายมาเป็นปริญญาเถื่อนอย่างที่เห็น โดยมี ดร.อัจฉรา ภานุรัตน์ รักษาการอธิการ มหาวิทยาลัยราชภัฏสุรินทร์อยู่ในขณะนี้ด้านนายอนันชัย นพพิบูลย์ อายุ26ปี นักศึกษาคณะครุศาสตร์ วิชาเอกวิทยาศาสตร์และเทคโนโลยี ชั้นปีที่5กล่าวว่า5ปีที่ตนและเพื่อนเล่าเรียนวิชาชีพครูมา พอมาเจอปัญหาปริญญาบัตรไม่มีการรับรอง รู้สึกเสียความรู้สึกและเกิดความเสียใจมาก ที่เสียเวลาเรียนมา5 ปี เราไม่ได้อะไรเลย เหมือนกับเราเป็นคนเถื่อน นักศึกษาเถื่อน ที่เรียนโดยที่มหาวิทยาลัยไม่ได้รับการรับรองโดย ครุสภา และสกอ. ไม่รับรองหลักสูตร ทำให้ไม่สามารถไปสมัครงานประกอบวิชาอะไรได้เลย ตนอยากฝากผ่านสื่อมวลชนถึง รมว.ศึกษาธิการ ได้ช่วยเหลือในเรื่องดังกล่าว ให้นักศึกษามหาวิทยาลัยราชภัฏสุรินทร์ได้วุฒิและใบประกอบวิชาชีพ เพื่อไปสอบแข่งขันบรรจุรับราชการ โดยเฉพาะช่วงนี้ของการเปิดสอบเกี่ยวกับวิชาชีพครูอยู่แล้ว มีการเปิดรับสมัครเป็นวันที่3แล้ว ตนและเพื่อนนักศึกษาก็ยังอยู่ในมหาวิทยาลัยยังไม่ได้ไปไหนเลย เป็นความเดือนร้อนสำหรับนักศึกษาที่กำลังจะจบ คบ.5ปี ขณะนี้มีนักศึกษาที่ได้รับความเดือนร้อนกว่า500คน และกำลังจะจบอีกเกือบ1000คนขณะที่ผู้สื่อข่าวได้เดินทางเข้าพบผู้บริหารของมหาวิทยาลัยราชภัฏสุรินทร์ ปรากฏว่าไม่มีผู้บริหารระดับสูงปฎิบัติราชการแต่อย่างใด ทราบเพียงว่าผู้บริหารทั้งหมดได้เดินทางเข้ากรุงเทพฯ เพื่อประชุมหารือในเรื่องการออกใบรับรองปริญญาบัตรและใบประกอบวิชาชีพครู ซึ่งจะมีการประชุมในวันพรุ่งนี้ที่กระทรวงศึกษาธิการ
 เมื่อวันที่ 19มี.ค.2557 ที่อาคาร28มหาวิทยาลัยราชภัฏสุรินทร์ ได้มีนักศึกษาคณะครุศาสตร์กว่า300คน มารวมตัวกันเพื่อลงชื่อร่วมเดินทางเข้ากรุงเทพฯ
ประท้วง,ปริญญา,มหาวิทยาลัยราชภัฏสุรินทร์,สกอ.